Programmet Intelligent Energi Europa (IEE): Organet modtog 384 ansøgninger i forbindelse med indkaldelsen af forslag, og deltog i over 100 projektmøder. Ved udgangen af marts 2011 afsluttede organet de fleste af kontraktforhandlingerne vedrørende de 44 forslag, der var blevet udvalgt i forbindelse med indkaldelsen i 2010. Hovedparten af kontrakterne var underskrevet ved udgangen af april 2011.

Organet deltog i over 20 nationale informationsdage. Det besvarede også ca. 200 anmodninger om forhåndstjek af forslag, i gennemsnit inden for en uge. Det gjorde en særlig indsats for at promovere det nye »BUILD UP Skills«-initiativ for efteruddannelse og kvalificering af arbejdskraften i byggesektoren. Den 16. marts afholdt organet en workshop for interessenter for at informere bygnings- og efteruddannelsesaktører samt institutionelle aktører om initiativet.

EIP-programmet - Enterprise Europe Network

Programmet består af mere end 580 partnerorganisationer i 47 lande, herunder de 27 EU-medlemsstater. Ud over projektforvaltningsopgaver i relation til 92 kontrakter (specifikke tilskudsaftaler) og IPeuropAware-projektet er organet også ansvarligt for »animeringen« af Enterprise Europe Network og for forvaltningen af it-værktøjer og databaser til brug ved den interaktive kommunikation mellem netværkspartnere. I 2011 gennemførte organet følgende aktioner på Kommissionens vegne:

— Enterprise Europe Network: — Netværksaktiviteter — Support af netværket (animation) — It-værktøjer til netværket.

— Immaterialrettighedsprojekter (IPR-projekter) og portalen Dit Europa - Erhvervslivet

— Førstegangsansøgninger og markedsintroduktionsprojekter om økoinnovation.

Økoinnovation

Økoinnovation støttes via CIP med en række foranstaltninger (finansielle instrumenter, netværk af nationale og regionale aktører, førstegangsansøgninger og markedsintroduktionsprojekter). Organet tager sig af forvaltningen af førstegangsansøgninger og markedsintroduktionsprojekter om økoinnovation med et vejledende budget på EUR 185 millioner i perioden 2008-2013.

I 2011 var indsatsen koncentreret om:

— Afslutning af gennemførelsen af indkaldelsen af forslag i 2010: Forhandlingerne var afsluttet ved udgangen af november 2011, alle kontrakterne (47) var underskrevet ved udgangen af november.

— Nye indkaldelser af forslag i 2011. 2011-indkaldelsen blev lanceret i april 2011 og resulterede i 280 forslag. Den centrale evaluering fandt sted fra 21. november til 9. december. Endeligt møde planlagt til 14. februar 2012.

— Udarbejdelse og spredning af oplysninger om EIP-økoinnovationsprojekterne som fastsat i organets kommunikationsarbejdsplan (elektroniske nyhedsalerts, regelmæssige opdateringer af økoinnovationswebstedet, overførsel af økoinnovationsprojektdatabasen til en ny server, ny værts- og vedligeholdelseskontrakt forhandlet på plads og tilrettelæggelse af den europæiske informationsdag 2011, der blev afholdt i april 2011.

— Forvaltning af igangværende projekter.

Marco Polo-programmet

Nøgleaktiviteter:

— Afslutning på gennemførelsen af indkaldelsen af forslag i 2010 (101 ansøgninger blev modtaget).

— Efter vedtagelsen af Marco Polo arbejdsprogrammet for 2011, at fremme og gennemføre indkaldelsen af forslag i 2011 - indkaldelsen blev offentliggjort den 21. oktober med frist for indsendelse af forslag den 16. januar 2012.

— At udarbejde og sprede oplysninger om Marco Polo-programmet, som fastsat i organets kommunikationsarbejdsplan.

— At fremsætte anbefalinger til GD MOVE, som organet hører under, om gennemførelsen af Marco Polo-programmet og dets udvikling i fremtiden.